2023. október 6-án, pénteken

este 8 órakor a Díszteremben

Kerékpárral? Lisszabonba!

címmel lesz előadás.

4092 km, 15 defekt, 9 db törött küllő, 3 db szétszakadt kerékpárkülső és még megannyi más. Hogyan lehet a tervezett 22 ezer méter szintemelkedésből 36 ezret csinálni, ami annyi, mint a faluból a Várba való feltekerés 360-szor? Mit tegyen az ember, ha a francia mediterrán szőlővidéken, a szőlősorok között egyszer csak felrobban a felnije?

2023 nyarán néhány öregdiákunk – Knáb András, Nádudvary Csongor, Szép Levente, Bódy Ágoston és Geri Kolos – úgy döntött, nekivág a nagyvilágnak. Az úticél az Ifjúsági Világtalálkozó volt, amelyet Lisszabonban rendeztek. A nem mindennapi út sok érdekes találkozást, váratlan helyzetet tartogatott, amelyek közül most néhány szemelvényt láthatunk és hallhatunk interaktív előadás keretein belül.

**Minden érdeklődőt szeretettel hívunk és várunk!**